Ericu950/Stoicheia-meter-silver huggingface dataset:
τοῦτο δ οὐκ ἔστι παιδεύειν , ἀλλὰ συστέλλειν καὶ ἀπορράπτειν ὥσπερ βαλλάντιον , ἵνα στέγειν καὶ φυλάττειν τὸ εἰσβληθὲν δύνηται 0 .
καίτοι τὸ μὲν βαλλάντιον ἐμβληθέντος τοῦ ἀργυρίου γίγνεται ῥυπαρὸν καὶ δυσῶδες ;
οἱ δὲ τῶν φιλαργύρων παῖδες πρὶν ἢ παραλαμβάνειν τὸν πλοῦτον ἀναπίμπλανται τῆς φιλοπλουτίας ἀπ αὐτῶν τῶν πατέρων .
καὶ μέντοι τῆς διδασκαλίας καὶ μισθοὺς ἀξίους ἀποτίνουσιν αὐτοῖς , οὐ φιλοῦντες ὅτι πολλὰ λήψονται , ἀλλὰ μισοῦντες ὅτι μήπω λαμβάνουσι ·
μηδὲν γὰρ ἄλλο θαυμάζειν ἢ τὸν πλοῦτον μαθόντες μη δ ἐπ ἄλλῳ τινὶ ζῆν ἢ τῷ πολλὰ κεκτῆσθαι , κώλυσιν τοῦ ἰδίου βίου τὸν ἐκείνων ποιοῦνται , καὶ νομίζουσιν αὑτῶν ἀφαιρεῖσθαι τὸν χρόνον , ὅσον ἐκείνοις προστίθησι 0 .
διὸ καὶ ζώντων μὲν ἔτι τῶν πατέρων λανθάνοντες ἁμωσγέπως παρακλέπτουσι τῆς ἡδονῆς καὶ ἀπολαύουσιν ὥσπερ ἀλλοτρίων μεταδιδόντες φίλοις , ἀναλίσκοντες εἰς ἐπιθυμίας ἔτι ἀκούοντες ἔτι μανθάνοντες .
ὅταν δ ἀποθανόντων τὰς κλεῖς παραλάβωσι καὶ τὰς σφραγῖδας , ἕτερον βίου σχῆμα αὐτοῖς ἐστι καὶ πρόσωπον ἀγέλαστον αὐστηρὸν ἀνέντευκτον οὐ κολοφὼν οὐ σφαῖρα οὐ τραχηλισμὸς οὐκ Ἀκαδήμεια οὐ Λύκειον , ἀλλ οἰκετῶν ἀνάκρισις καὶ γραμματείων ἐπίσκεψις καὶ πρὸς οἰκονόμους ἢ χρεώστας διαλογισμὸς καὶ ἀσχολία καὶ φροντὶς ἀφαιρουμένη τὸ ἄριστον καὶ συνελαύνουσα νυκτὸς εἰς τὸ βαλανεῖον γυμνάσια δ οἷσιν ἐνετράφη Δίρκης θ ὕδωρ παρώδευται 0 1 2 ·
κ ἂν εἴπῃ τις οὐκ ἀκούσῃ τοῦ φιλοσόφου ;
πόθεν ἐμοί 0 ;
οὐ σχολάζω τοῦ πατρὸς τεθνηκότος .
ὦ ταλαίπωρε , τί σοι τοιοῦτο καταλέλοιπεν οἷον ἀφῄρηται , τὴν σχολὴν καὶ τὴν ἐλευθερίαν ;
μᾶλλον δ οὐκ ἐκεῖνος ἀλλ ὁ πλοῦτος περιχυθεὶς καὶ κρατήσας , ὥσπερ ἡ παρ Ἡσιόδῳ γυνὴ εὔει ἄτερ δαλοῦ καὶ ἐν ὠμῷ γήραϊ θῆκεν 0 ;
ὥσπερ ῥυτίδας ἀώρους ἢ πολιὰς ἐπαγαγὼν τῇ ψυχῇ τὰς φροντίδας ἐκ τῆς φιλαργυρίας καὶ τῆς ἀσχολίας , ὑφ ὧν μαραίνεται τὸ γαῦρον καὶ τὸ φιλότιμον καὶ τὸ φιλάνθρωπον 0 .
φήσει τις , οὐχ ὁρᾷς καὶ χρωμένους ἐνίους δαψιλῶς τοῖς χρήμασι ;
σὺ δ οὐκ ἀκούεις , φήσομεν , Ἀριστοτέλους λέγοντος , ὅτι ·
οἱ μὲν οὐ χρῶνται οἱ δὲ παραχρῶνται , καθάπερ οὔδ ἑτέρου προσήκοντος 0 ;
ἀλλ ἐκείνους μὲν οὐκ ὠφελεῖ τὸ οἰκεῖον οὐ δὲ κοσμεῖ , τούτους δὲ καὶ βλάπτει καὶ καταισχύνει .
φέρε δὴ σκεψώμεθα τὸ πρῶτον .
τίνων τίς ἡ χρῆσις αὕτη , δι ἣν θαυμάζεται ὁ πλοῦτος 0 ;
πότερον τῶν ἀρκούντων ἢ τῶν περιττῶν 0 1 ;
εἰ γὰρ τῶν ἀρκούντων , οὐδὲν πλέον ἔχουσιν οἱ πλούσιοι τῶν μέτρια κεκτημένων 0 ·
ἀλλὰ τυφλὸς καὶ ἄπλουτος ὁ πλοῦτός ἐστιν ὥς φησι Θεόφραστος , καὶ ἄζηλος ἀληθῶς , εἰ Καλλίας ὁ πλουσιώτατος Ἀθηναίων καὶ Ἰσμηνίας ὁ Θηβαίων εὐπορώτατος ἐχρῶντο τούτοις , οἷς Σωκράτης καὶ Ἐπαμεινώνδας 0 .
ὡς γὰρ Ἀγάθων τὸν αὐλὸν ἀπέπεμψεν ἐκ τοῦ συμποσίου πρὸς τὰς γυναῖκας , οἰόμενος ἀρκεῖν τοὺς λόγους τῶν παρόντων ·
οὕτως ἀποπέμψειας ἂν καὶ στρωμνὰς ἁλουργεῖς καὶ τραπέζας πολυτελεῖς καὶ τὰ περιττὰ πάντα , τοὺς , ·
πλουσίους ὁρῶν χρωμένους οἷς οἱ πένητες 0 ·
οὐκ αἶψά κε πηδάλιον μὲν ὑπὲρ καπνοῦ καταθεῖο , ἔργα βοῶν δ ἀπόλοιτο καὶ ἡμιόνων ταλαεργῶν .
ἀλλὰ χρυσοχόων καὶ τορευτῶν καὶ μυρεψῶν καὶ μαγείρων , καλῆς καὶ σώφρονος γενομένης ξενηλασίας , τῶν ἀχρήστων 0 .
εἰ δὲ τὰ μὲν ἀρκοῦντα κοινὰ καὶ τῶν μὴ πλουσίων καὶ τῶν πλουσίων ἐστί , σεμνύνεται δ ὁ πλοῦτος ἐπὶ τοῖς περισσοῖς ·
καὶ τὸν Σκόπαν τὸν Θεσσαλὸν ἐπαινεῖς , ὃς αἰτηθείς τι τῶν κατὰ τὴν οἰκίαν ὡς περιττὸν αὐτῷ καὶ ἄχρηστον ἀλλὰ μήν ἔφη τούτοις ἐσμὲν ἡμεῖς εὐδαίμονες καὶ μακάριοι τοῖς περιττοῖς , ἀλλ οὐκ ἐκείνοις τοῖς ἀναγκαίοις 0 ·
ὅρα μὴ πομπὴν ἐπαινοῦντι καὶ πανήγυριν μᾶλλον ἢ βίον ἔοικας 0 .
ἡ πάτριος τῶν Διονυσίων ἑορτὴ τὸ παλαιὸν ἐπέμπετο δημοτικῶς καὶ ἱλαρῶς , ἀμφορεὺς οἴνου καὶ κληματίς , εἶτα τράγον τις εἷλκεν , ἄλλος ἰσχάδων ἄρριχον ἠκολούθει κομίζων , ἐπὶ πᾶσι δ ὁ φαλλός ἀλλὰ νῦν ταῦτα παρεώραται καὶ ἠφάνισται , χρυσωμάτων περιφερομένων καὶ ἱματίων πολυτελῶν καὶ ζευγῶν ἐλαυνομένων καὶ προσωπείων .
οὕτω τ ἀναγκαῖα τοῦ πλούτου καὶ χρήσιμα τοῖς ἀχρήστοις κατακέχωσται καὶ τοῖς περιττοῖς .
οἱ δὲ πολλοὶ τὸ τοῦ Τηλεμάχου πάσχομεν καὶ γὰρ ἐκεῖνος ὑπ ἀπειρίας μᾶλλον δ ἀπειροκαλίας τὴν μὲν Νέστορος ἰδὼν οἰκίαν κλίνας ἔχουσαν τραπέζας ἱμάτια στρώματα οἶνον ἡδύν , οὐκ ἐμακάριζε τὸν εὐποροῦντα τῶν ἀναγκαίων ἢ καὶ τῶν χρησίμων 0 ·
παρὰ δὲ τῷ Μενελάῳ θεασάμενος ἐλέφαντα καὶ χρυσὸν καὶ ἤλεκτρον ἐξεπλάγη καὶ εἶπε Ζηνὸς που τοιήδε γ Ὀλυμπίου ἔνδοθεν αὐλή 0 ·
ὅσσα τάδ ἄσπετα πολλά 0 ·
σέβας μ ἔχει εἰσορόωντα Σωκράτης δ ἂν εἶπεν ἢ καὶ Διογένης ὅσσα τάδ ἄθλια πολλὰ καὶ ἄχρηστα καὶ μάταια 0 ·
γέλως μ ἔχει εἰσορόωντα .
τί λέγεις , ἀβέλτερ , ὃς τῆς γυναικὸς ὀφείλων παρελεῖν τὴν πορφύραν καὶ τὸν κόσμον , ἵνα παύσηται τρυφῶσα καὶ ξενομανοῦσα , τὴν οἰκίαν πάλιν καλλωπίζεις ὡς θέατρον ἢ θυμέλην τοῖς εἰσιοῦσι 0 ;
τοιαύτην ὁ πλοῦτος εὐδαιμονίαν ἔχει θεατῶν δεομένην καὶ μαρτύρων , οἷς δεῖ πᾶσιν ἐμπομπεύειν αὐτόν , ἢ ·
τὸ μηδέν ἐστιν .
ἀλλ οὐχ ὅμοιόν γε τὸ σωφρονεῖν τὸ φιλοσοφεῖν τὸ γιγνώσκειν ἃ δεῖ περὶ θεῶν 0 1 ·
ἀλλὰ κ ἂν λανθάνῃ πάντας ἀνθρώπους , ἴδιον σέλας ἔχει καὶ φέγγος ἐν τῇ ψυχῇ μέγα καὶ χαρὰν ποιεῖ σύνοικον αὐτῇ ἐν ἑαυτῇ ἀντιλαμβανομένῃ τ ἀγαθοῦ , ἂν τ εἰδῇ τις ἄν τε λανθάνῃ καὶ θεοὺς καὶ ἀνθρώπους ἅπαντας .
τοιοῦτόν ἐστιν ἀρετὴ ἀλήθεια μαθημάτων τε κάλλος γεωμετρικῶν ἀστρολογικῶν οἷς πάντα τὰ τοῦ πλούτου φάλαρα ταῦτα καὶ περιδέραια 0 ·
καὶ θεάματα κορασιώδη παραβαλεῖν ἄξιον , ἃ μηδενὸς ὁρῶντος μη δὲ προσβλέποντος ὄντως τυφλὸς γίγνεται καὶ ἀφεγγὴς ὁ πλοῦτος 0 ;
μόνος γὰρ ὁ πλούσιος δειπνῶν μετὰ τῆς γυναικὸς ἢ τῶν συνήθων οὔ τε ταῖς χρυσαῖς παρέχει πράγματα τραπέζαις οὔ τε τοῖς χρυσοῖς ἐκπώμασιν ἀλλὰ χρῆται τοῖς προστυχοῦσι , καὶ ἡ γυνὴ ἄχρυσος καὶ ἀπόρφυρος καὶ ἀφελὴς πάρεστιν ·
ὅταν δὲ σύνδειπνον , τουτέστι πομπὴ καὶ θέατρον , συγκροτῆται καὶ δρᾶμα πλουσιακὸν εἰσάγηται , νηῶν δ ἔκφερε λέβητάς τε τρίποδάς τε ·
τῶν τε λύχνων ἀντέχονται καὶ περισπῶνται περὶ τὰς κύλικας , ἀλλάσσουσι τοὺς οἰνοχόους , μεταμφιεννύουσι πάντα , πάντα κινοῦσι , χρυσόν , ἄργυρον , λιθοκόλλητα , ἁπλῶς πλουτεῖν ὁμολογοῦντες .
ἀλλὰ σωφροσύνης γε , κ ἂν μόνος δειπνῇ , δεῖται κ ἂν δικαιοσύνης 0 .
ἔνια τῶν ἐκ τῆς γῆς φυομένων αὐτὰ μέν ἐστιν ἄγρια τῇ φύσει καὶ ἄκαρπα καὶ βλαβερὰν τοῖς ἡμέροις σπέρμασι καὶ φυτοῖς τὴν αὔξησιν ἔχοντα , σημεῖα δ αὐτὰ ποιοῦνται χώρας οἱ γεωργοῦντες οὐ πονηρᾶς ἀλλὰ γενναίας καὶ πίονος ·
οὕτω δὴ καὶ πάθη ψυχῆς ἐστιν οὐ χρηστά , χρηστῆς δὲ φύσεως οἷον ἐξανθήματα καὶ λόγῳ παρασχεῖν ἐργάσιμον ἑαυτὴν ἐπιεικῶς δυναμένης 0 .
ἐν τούτοις τίθεμαι καὶ τὴν λεγομένην δυσωπίαν , σημεῖον μὲν οὐ φαῦλον αἰτίαν δὲ μοχθηρίας οὖσαν .
τὰ γὰρ αὐτὰ τοῖς ἀναισχύντοις οἱ 0 ·
αἰσχυνόμενοι πολλάκις ἁμαρτάνουσι , πλὴν ὅτι τὸ λυπεῖσθαι καὶ ἀλγεῖν ἐφ οἷς διαμαρτάνουσι τούτοις πρόσεστιν οὐχ ὡς ἐκείνοις τὸ ἥδεσθαι 0 .
ἀναλγὴς μὲν γὰρ ὁ ἀναιδὴς πρὸς τὸ αἰσχρόν , εὐπαθὴς δὲ καὶ πρὸς τὸ φαινόμενον αἰσχρὸν ὁ εὐδυσώπητος 0 1 .
ὑπερβολὴ γὰρ τοῦ αἰσχύνεσθαι τὸ δυσωπεῖσθαι 0 .
διὸ καὶ οὕτω κέκληται , τρόπον τινὰ τοῦ προσώπου τῇ ψυχῇ συνδιατρεπομένου καὶ συνεξατονοῦντος .
ὡς γὰρ τὴν κατήφειαν ὁρίζονται λύπην κάτω βλέπειν ποιοῦσαν , οὕτω τὴν αἰσχυντηλίαν μέχρι τοῦ μη δ ἀντιβλέπειν τοῖς δεομένοις ὑπείκουσαν δυσωπίαν ὠνόμασαν .
ὅθεν ὁ μὲν ῥήτωρ τὸν ἀναίσχυντον οὐκ ἔφη κόρας ἐν τοῖς ὄμμασιν ἔχειν ἀλλὰ πόρνας ·
ὁ δ εὐδυσώπητος αὖ πάλιν ἄγαν τὸ θῆλυ τῆς ψυχῆς καὶ τρυφερὸν ἐμφαίνει διὰ τῆς ὄψεως , τὴν ὑπὸ τῶν ἀναισχύντων ὄψιν αἰσχύνην ὑποκοριζόμενος .
ὁ μὲν οὖν Κάτων ἔλεγε τῶν νέων μᾶλλον ἀγαπᾶν τοὺς ἐρυθριῶντας ἢ τοὺς ὠχριῶντας , ὀρθῶς ἐθίζων καὶ διδάσκων τὸν ψόγον μᾶλλον ἢ τὸν ἔλεγχον δεδιέναι καὶ τὴν ὑποψίαν μᾶλλον ἢ τὸν κίνδυνον 0 1 2 .
οὐ μὴν ἀλλὰ καὶ τοῦ πρὸς τὸν ψόγον ὑπόπτου καὶ ψοφοδεοῦς τὸ ἄγαν ἀφαιρετέον , ὡς οὐχ ἧττον ἔνιοι πολλάκις ἀκοῦσαι κακῶς ἢ παθεῖν 0 ·
δείσαντες ἀπεδειλίασαν , καὶ προήκαντο τὸ καλὸν οὐ δυνηθέντες ὑπομεῖναι τὸ ἄδοξον .
οὔ τε δὴ τούτους περιοπτέον οὕτως ἀσθενῶς ἔχοντας οὔ τ αὖ πάλιν ἐκείνην ἐπαινετέον τὴν ἄτρεπτον καὶ ἀτενῆ διάθεσιν , ἐν δὲ τὸ θαρσαλέον τε καὶ ἐμμανὲς ὅππη ὀρούσαι φαίνετ Ἀναξάρχου κύνεον μένος 0 ·
ἀλλ ἐμμελῆ τινα μηχανητέον σύγκρασιν ἀμφοῖν , τοῦ μὲν ἀτενοῦς ἄγαν τὴν ἀναίδειαν τοῦ δ ἐπιεικοῦς σφόδρα τὴν ἀσθένειαν ἀφαιροῦσαν 0 .
ᾗ καὶ τὸ θεράπευμα δυσχερὲς καὶ οὐκ ἀκίνδυνος ἡ τῶν τοιούτων πλεονασμῶν κόλουσις 0 ·
ὡς γὰρ ὁ γεωργὸς ἄγριον μὲν ἐκκόπτων βλάστημα καὶ ἀγεννές , αὐτόθεν ἀφειδῶς ἐμβαλὼν τὸ σκαφεῖον ἀνέτρεψε τὴν ῥίζαν ἢ πῦρ προσαγαγὼν ἐπέκαυσεν ἀμπέλῳ δὲ προσιὼν τομῆς δεομένῃ καὶ μηλέας ἤ τινος ἐλαίας ἁπτόμενος , εὐλαβῶς ἐπιφέρει τὴν χεῖρα , δεδιὼς μή τι τοῦ ὑγιαίνοντος ἀποτυφλώσῃ ·
οὕτως ὁ φιλόσοφος φθόνον μὲν ἐξαιρῶν νέου ψυχῆς , ἀγεννὲς βλάστημα καὶ δυστιθάσευτον , ἢ φιλαργυρίαν ἄωρον , ἢ φιληδονίαν ἐπικόπτων ἀκόλαστον αἱμάσσει καὶ πιέζει καὶ τομὴν ποιεῖ καὶ οὐλὴν βαθεῖαν ὅταν δὲ τρυφερῷ μέρει ψυχῆς καὶ ἁπαλῷ κολούοντα προσαγάγῃ λόγον , οἷόν ἐστι τὸ δυσωπούμενον καὶ διατρεπόμενον , εὐλαβεῖται μὴ λάθῃ τούτοις συναποκόψας τὸ αἰδούμενον .
καὶ γὰρ αἱ τίτθαι τῶν βρεφῶν ἐκτρίβουσαι πολλάκις τὸν ῥύπον ἑλκοῦσιν ἐνίοτε τὴν σάρκα καὶ βασανίζουσιν .
ὅθεν οὐ δεῖ τῶν νέων παντάπασιν ἐν χρῷ τὴν δυσωπίαν ἐκτρίβοντας ὀλιγώρους ποιεῖν καὶ λίαν ἀτρέπτους ·
ἀλλ ὥσπερ οἱ καταλύοντες οἰκίας ἱεροῖς γειτνιώσας τά γε συνεχῆ καὶ πλησίον ἐῶσι καὶ διερείδουσιν , οὕτω δεῖ τὴν δυσωπίαν κινεῖν δεδιότας συνεφελκύσασθαι τὰ ὁμοροῦντα τῆς αἰδοῦς καὶ τῆς ἐπιεικείας ;
καὶ τῆς ἡμερότητος , οἷς ὑποδέδυκε καὶ προσπλέκεται κολακεύουσα τὸν εὐδυσώπητον ὡς φιλάνθρωπον καὶ πολιτικὸν καὶ κοινὸν ἔχοντα νοῦν καὶ οὐκ ἄτεγκτον οὐ δ αὐθέκαστον .
ὅθεν εὐθὺς οἱ Στωικοὶ καὶ τῷ ῥήματι τὸ αἰσχύνεσθαι καὶ δυσωπεῖσθαι τοῦ αἰδεῖσθαι διέστησαν , ἵνα μη δὲ τὴν ὁμωνυμίαν τῷ πάθει πρόφασιν τοῦ βλάπτειν ἀπολίπωσιν .
ἀλλ ἡμῖν χρῆσθαι τοῖς ὀνόμασιν ἀσυκοφαντήτως δότωσαν , μᾶλλον δ Ὁμηρικῶς ·
καὶ γὰρ ἐκεῖνος εἶπεν αἰδώς , ἣτ ἄνδρας μέγα σίνεται ἠδ ὀνίνησι ·
καὶ οὐ κακῶς τὸ βλάπτον αὐτῆς πρότερον εἶπε .
γίγνεται γὰρ ὠφέλιμος ὑπὸ λόγου τὸ πλεονάζον ἀφελόντος καὶ τὸ μέτριον ἀπολιπόντος .
πρῶτον οὖν τοῦτο δεῖ πείθεσθαι τὸν ὑπὸ πολλῆς δυσωπίας βιαζόμενον , ὅτι πάθει βλαβερῷ συνέχεται ·
καλὸν δὲ τῶν βλαβερῶν οὐδέν 0 ·
οὐ δὲ δεῖ τοῖς ἐπαίνοις κηλούμενον ἥδεσθαι κομψὸν καὶ ἱλαρὸν ἀντὶ σεμνοῦ καὶ μεγάλου καὶ δικαίου προσαγορευόμενον μη δ , ὥσπερ ὁ Εὐριπίδου Πήγασος ἔπτησσ ὑπείκων μᾶλλον εἱ μᾶλλον θέλοι τῷ Βελλεροφόντῃ , τοῖς δεομένοις ἑαυτὸν ἐκδιδόναι 0 ·
, καὶ συνεκταπεινοῦν , φοβούμενον ἀκοῦσαι τὸ σκληρὸς γε καὶ ἀπηνής .
τῷ μὲν γὰρ Αἰγυπτίῳ Βοκχόριδι φύσει χαλεπῷ γενομένῳ τὴν ἀσπίδα λέγουσιν ὑπὸ τῆς Ἴσιδος ἐπιπεμφθεῖσαν καὶ τῇ κεφαλῇ περιελιχθεῖσαν ἄνωθεν ἐπισκιάζειν , ἵνα κρίνῃ δικαίως ἡ δέ γε δυσωπία τοῖς ἀτόνοις καὶ ἀνάνδροις ἐπικειμένη καὶ πρὸς μηδὲν ἀνανεῦσαι μη δ ἀντειπεῖν ἰσχύουσα , καὶ δικάζοντας ἀποτρέπει τοῦ δικαίου καὶ συμβουλεύοντας ἐπιστομίζει καὶ λέγειν πολλὰ καὶ πράττειν ἀναγκάζει τῶν ἀβουλήτων ὁ δ ἀγνωμονέστατος ἀεὶ τοῦ τοιούτου δεσπότης ἐστὶ καὶ κρατεῖ , τῷ μὴ αἰδεῖσθαι τὸ αἰδούμενον ἐκβιαζόμενος .
ὅθεν ὥσπερ χωρίον ὕπτιον καὶ μαλακὸν ἡ δυσωπία μηδεμίαν ἔντευξιν ἐξῶσαι μη δ ἀποστρέψαι δυναμένη τοῖς αἰσχίστοις βάσιμός ἐστι πάθεσι καὶ πράγμασι ·
κακὴ μὲν γὰρ αὕτη παιδικῆς φρουρὸς ἡλικίας , ὡς ἔλεγε Βροῦτος οὐ δοκεῖν αὐτῷ καλῶς τὴν ὥραν διατεθεῖσθαι τὸν πρὸς μηδὲν ἀρνούμενον κακὴ δὲ θαλάμου καὶ γυναικωνίτιδος ἐπίτροπος , ὥς φησιν ἡ παρὰ τῷ Σοφοκλεῖ μετανοοῦσα πρὸς τὸν μοιχὸν ἔπεισας , ἐξέθωψας 0 .
ὥστ ·
ἡ δυσωπία προδιαφθείρουσα τὸ ἀκόλαστον ἀνώχυρα πάντα καὶ ἄκλειστα καὶ κατάντη προδίδωσι τοῖς ἐπιτιθεμένοις .
καὶ διδόντες μὲν αἱροῦσι τὰς βδελυρωτάτας ;
τῶν φύσεων , τῷ δὲ πείθειν καὶ δυσωπεῖν πολλάκις κατεργάζονται καὶ τὰς ἐπιεικεῖς .
ἐῶ δὲ τὰς εἰς τὰ χρήματα βλάβας ὑπὸ τοῦ δυσωπεῖσθαι , δανειζόντων οἷς ἀπιστοῦσιν ἐγγυωμένων οἷς οὐκ ἐθέλουσιν , ἐπαινούντων μὲν τὸ ἐγγύα πάρα δ ἄτα χρῆσθαι δ αὐτῷ παρὰ τὰ πράγματα μὴ δυναμένων .
ὅσους δ ἀνῄρηκε τοῦτο τὸ πάθος , οὐκ ἄν τις ἐξαριθμήσαιτο ῥᾳδίως .
καὶ γὰρ ὁ Κρέων πρὸς τὴν Μήδειαν εἰπὼν κρεῖσσον δὲ μοι νῦν πρὸς σ ἀπέχθεσθαι , γύναι , ἢ μαλθακισθένθ ὕστερον μέγα στένειν ἄλλοις ἐγνωμολόγησεν , αὐτὸς δὲ τῆς δυσωπίας ἥττων γενόμενος καὶ μίαν ἡμέραν αἰτουμένῃ δοὺς ἀπώλεσε τὸν οἶκον 0 .
ἔνιοι δὲ καὶ σφαγὰς ὑφορώμενοι καὶ φαρμακείας , διετράπησαν .
οὕτω παραπώλετο Δίων , οὐκ ἀγνοήσας ;
ἐπιβουλεύοντα Κάλλιππον ἀλλ αἰσχυνθεὶς φυλάττεσθαι φίλον ὄντα καὶ ξένον .
οὕτως Ἀντίπατρος ὁ Κασάνδρου Δημήτριον καλέσας ἐπὶ δεῖπνον εἶτα κληθεὶς τῇ ὑστεραίᾳ πρὸς αὐτὸν ᾐδέσθη πεπιστευμένος ἀπιστεῖν , καὶ πορευθεὶς ἐσφάγη μετὰ τὸ δεῖπνον .
ἡρακλέα δὲ τὸν Ἀλεξάνδρῳ γενόμενον ἐκ Βαρσίνης ὡμολόγησε μὲν Κασάνδρῳ Πολυσπέρχων ἀναιρήσειν ἐπὶ ταλάντοις ἑκατὸν εἶτ ἐπὶ δεῖπνον ἐκάλει ·
τοῦ δὲ μειρακίου τὴν κλῆσιν ὑφορωμένου καὶ δεδοικότος ἄλλως δὲ προφασιζομένου μαλακώτερον ἔχειν , ἐλθὼν ὁ Πολυσπέρχων πρῶτον εἶπεν ὦ παῖ , μιμοῦ τοῦ πατρὸς τὸ εὔκολον καὶ φιλέταιρον , εἰ μὴ νὴ Δία δέδοικας ἡμᾶς ὡς ἐπιβουλεύοντας .
αἰδεσθεὶς 0 ;
οὖν ἠκολούθησεν ὁ νεανίσκος , οἱ δὲ δειπνίσαντες αὐτὸν ἐστραγγάλισαν .
οὐ γελοῖον οὖν , ὥς φασί τινες , οὐ δ ἀβέλτερον ἀλλὰ σοφὸν τὸ τοῦ Ἡσιόδου τὸν φιλέοντ ἐπὶ δαῖτα καλεῖν τὸν δ ἐχθρὸν ἐᾶσαι 0 .
μὴ δυσωποῦ τὸν μισοῦντα μη δ ὑπαίκαλλε πιστεύειν δοκοῦντα ·
κληθήσῃ γὰρ καλέσας καὶ δειπνήσεις , ἂν δειπνίσῃς , ὥσπερ βαφὴν τὴν φυλάττουσαν ἀπιστίαν μαλαχθεῖσαν αἰσχύνῃ προέμενος 0 .
ὡς οὖν πολλῶν κακῶν αἴτιον τὸ νόσημα τοῦτ ὂν πειρατέον ἀποβιάζεσθαι τῇ ἀσκήσει , πρῶτον ἀρξαμένους ὥσπερ οἱ τ ἄλλα μελετῶντες ἀπὸ τῶν μικρῶν καὶ μὴ σφόδρα δυσαντιβλέπτων 0 1 ·
οἷον ἐν δείπνῳ προπίνει τις ἅδην ἔχοντι ·
μὴ δυσωπηθῇς μη δὲ προσβιάσῃ σαυτόν , ἀλλὰ κατάθου τὸ ποτήριον .
αὖθις ἕτερος παρακαλεῖ κυβεύειν παρὰ πότον ·
μὴ δυσωπηθῇς ·
μη δὲ δείσῃς σκωπτόμενος ·
ἀλλ ὥσπερ Ξενοφάνης , Λάσου τοῦ Ἑρμιονέως μὴ βουλόμενον αὐτῷ συγκυβεύειν δειλὸν ἀποκαλοῦντος , ὡμολόγει καὶ πάνυ δειλὸς εἶναι πρὸς τὰ αἰσχρὰ καὶ ἄτολμος 0 .
πάλιν ἀδολέσχῳ συνήντηκας ἐπιλαμβανομένῳ ·
καὶ περιπλεκομένῳ 0 ·
μὴ δυσωπηθῇς ἀλλὰ διακόψας ἐπείγου καὶ πέραινε τὸ προκείμενον .
αἱ γὰρ τοιαῦται φυγαὶ καὶ διακρούσεις , ἐν ἐλαφραῖς μέμψεσι τὴν μελέτην ἔχουσαι τοῦ ἀδυσωπήτου , προεθίζουσιν ἡμᾶς ἐπὶ τὰ μείζονα .
καὶ τὸ τοῦ Δημοσθένους ἐνταῦθα καλῶς ἔχει διαμνημονεύειν ·
τῶν γὰρ Ἀθηναίων ὡρμημένων Ἁρπάλῳ βοηθεῖν καὶ κορυσσομένων ἐπὶ τὸν Ἀλέξανδρον , ἐξαίφνης ἐπεφάνη Φιλόξενος ὁ τῶν ἐπὶ θαλάττῃ πραγμάτων Ἀλεξάνδρου στρατηγός .
ἐκπλαγέντος δὲ τοῦ δήμου καὶ σιωπῶντος διὰ τὸν φόβον , ὁ Δημοσθένης τί ποιήσουσιν ἔφη τὸν ἥλιον ἰδόντες οἱ μὴ δυνάμενοι πρὸς τὸν λύχνον ἀντιβλέπειν ;
τί γὰρ ποιήσεις ἐν πράγμασι μεγάλοις , βασιλέως ἐντυγχάνοντος ἢ δήμου δυσωποῦντος , εἰ ποτήριον ἀπώσασθαι μὴ δύνασαι προπίνοντος συνήθους μη δ ἀδολέσχου λαβὴν διαφυγεῖν , ἀλλὰ παρέχεις ἐμπεριπατεῖν φλυάρῳ σαυτόν , οὐκ εὐτονῶν εἰπεῖν ὄψομαί σ αὖθις , νῦν δ οὐ σχολάζω ;
καὶ μὴν οὐ δ ἡ πρὸς τοὺς ἐπαίνους τοῦ ἀδυσωπήτου μελέτη καὶ ἄσκησις ἐν μικροῖς καὶ ἐλαφροῖς ἄχρηστός ἐστιν .
οἷον ἐν συμποσίῳ φίλου κιθαρῳδὸς ᾄδει κακῶς ἢ πολλοῦ κωμῳδὸς ἐωνημένος ἐπιτρίβει Μένανδρον , οἱ δὲ πολλοὶ κροτοῦσι καὶ θαυμάζουσιν · ·
οὐδὲν οἶμαι χαλεπὸν οὐ δὲ δύσκολον ἀκούειν σιωπῇ καὶ μὴ παρὰ τὸ φαινόμενον ἀνελευθέρως ἐπαινεῖν 0 .
ἐὰν γὰρ ἐν τούτοις μὴ κρατῇς σαυτοῦ , τί ποιήσεις φίλου ποίημα φαῦλον ἀναγιγνώσκοντος ἢ λόγον ἐπιδεικνυμένου γεγραμμένον ἀβελτέρως καὶ γελοίως ;
ἐπαινέσεις δηλονότι καὶ συνεπιθορυβήσεις τοῖς κολακεύουσι .
πῶς οὖν ἐν πράγμασιν ἁμαρτάνοντος ἐπιλήψῃ ;
πῶς δὲ περὶ ἀρχὴν ἢ γάμον ἢ πολιτείαν ἀγνωμονοῦντα νουθετήσεις ;
ἐγὼ μὲν γὰρ οὐ δὲ τὸ τοῦ Περικλέους ἀποδέχομαι , πρὸς τὸν ἀξιοῦντα μαρτυρίαν ψευδῆ μαρτυρῆσαι φίλον , προσῆν καὶ ὅρκος , εἰπόντος μέχρι τοῦ βωμοῦ φίλος εἰμί ·
λίαν γὰρ ἐγγὺς ἦλθεν .
ὁ δὲ πόρρωθεν ἑαυτὸν ἐθίσας μή τε λέγοντος ἐπαινεῖν παρὰ γνώμην μή τε ᾅδοντος κροτεῖν μή τε σκώπτοντος ἀφυῶς ἐπιγελᾶν , οὐκ ἐάσει μέχρι τούτου προελθεῖν οὐ δ εἰπεῖν πρὸς τὸν ἐν ἐκείνοις ἀδυσώπητον ὄμοσον ὑπὲρ ἐμοῦ καὶ τὰ ψευδῆ μαρτύρησον καὶ ἀπόφηναι παρὰ τὸ δίκαιον .
οὕτω δὲ δεῖ καὶ πρὸς τοὺς αἰτοῦντας ἀργύριον ἀνταίρειν , προεθιζόμενον ἐν τοῖς μή τε μεγάλοις μή τε δυσπαραιτήτοις .
ἀρχέλαος μὲν γὰρ ὁ τῶν Μακεδόνων βασιλεὺς παρὰ δεῖπνον αἰτηθεὶς ἔκπωμα χρυσοῦν ὑπ ἀνθρώπου μηδὲν ἡγουμένου καλὸν ἢ τὸ λαμβάνειν , ἐκέλευσεν Εὐριπίδῃ τὸν παῖδα δοῦναι , καὶ πρὸς τὸν ἄνθρωπον ἐκεῖνον ἀποβλέψας σὺ μὲν εἶπεν αἰτεῖν ἐπιτήδειος εἶ καὶ μὴ λαμβάνων , οὗτος δὲ λαμβάνειν καὶ μὴ αἰτῶν ἄριστα τοῦ διδόναι καὶ χαρίζεσθαι κύριον ποιῶν τὸ κρῖνον ἀλλὰ μὴ τὸ δυσωπούμενον 0 1 .
ἡμεῖς δὲ πολλάκις ἀνθρώπους ἐπιεικεῖς καὶ οἰκείους καὶ δεομένους περιορῶντες ἑτέροις αἰτοῦσιν ἐνδελεχῶς καὶ ἰταμῶς ἐδώκαμεν , οὐ δοῦναι θελήσαντες ἀλλ ἀρνήσασθαι μὴ δυνηθέντες .
ὥσπερ Ἀντίγονος ὁ γέρων ὑπὸ Βίαντος ἐνοχληθεὶς πολλάκις δότ εἶπε Βίαντι τάλαντον καὶ ἀνάγκῃ 0 ·
καίτοι μάλιστα τῶν βασιλέων ἐμμελὴς ἦν καὶ πιθανὸς ἀποτρίβεσθαι τὰ τοιαῦτα .
κυνικοῦ γάρ ποτε δραχμὴν αἰτήσαντος αὐτόν ἀλλ οὐ βασιλικόν ἔφη τὸ δόμα 0 ·
τοῦ δ ὑποτυχόντος δὸς οὖν μοι τάλαντον ἀπήντησεν ἀλλ οὐ κυνικὸν τὸ λῆμμα Διογένης μὲν οὖν τοὺς ἀνδριάντας ᾔτει περιιὼν ἐν Κεραμεικῷ καὶ πρὸς τοὺς θαυμάζοντας ἔλεγεν ἀποτυγχάνειν μελετᾶν ἡμῖν δὲ πρῶτον ἐμμελετητέον ἐστὶ τοῖς φαύλοις καὶ γυμναστέον περὶ τὰ μικρά , πρὸς τὸ ἀρνεῖσθαι τοῖς αἰτοῦσιν οὐ προσηκόντως ληψομένοις ·
ὡς ἂν μείζοσιν ἀποτεύξεσιν ἐπικουρεῖν ἔχωμεν .
οὐδεὶς γάρ ὡς ὁ Δημοσθένης φησὶν εἰς ἃ μὴ δεῖ καταναλώσας τὰ παρόντα τῶν μὴ παρόντων εὐπορήσει πρὸς ἃ δεῖ 0 .
γίγνεται δ ἡμῖν πολλαπλάσιον τὸ αἰσχρόν , ὅταν ἐλλίπωμεν πρὸς τὰ καλά , πλεονάσαντες τοῖς περιττοῖς .
ἐπεὶ δ οὐ χρημάτων μόνον ἡ δυσωπία κακὴ καὶ ἀγνώμων οἰκονόμος ἐστίν , ἀλλὰ καὶ περὶ τὰ μείζονα παραιρεῖται τὸ συμφέρον τοῦ λογισμοῦ ·
καὶ γὰρ ἰατρὸν νοσοῦντες οὐ παρακαλοῦμεν τὸν ἔμπειρον αἰσχυνόμενοι τὸν συνήθη , καὶ παισὶ διδασκάλους ἀντὶ τῶν χρηστῶν τοὺς παρακαλοῦντας αἱρούμεθα , καὶ δίκην ἔχοντες πολλάκις οὐκ ἐῶμεν εἰπεῖν τὸν ὠφέλιμον καὶ ἀγοραῖον , ἀλλ οἰκείου τινὸς ἢ συγγενοῦς υἱῷ χαριζόμενοι παρεδώκαμεν ἐμπανηγυρίσαι ·
τέλος δὲ πολλοὺς ἔστιν ἰδεῖν καὶ τῶν φιλοσοφεῖν λεγομένων , Ἐπικουρείους καὶ Στωικοὺς ὄντας , οὐχ ἑλομένους οὐ δὲ κρίναντας ἀλλὰ προσθεμένους δυσωποῦσιν οἰκείοις καὶ φίλοις ·
φέρε δὴ καὶ πρὸς ταῦτα πόρρωθεν ἐν τοῖς ἐπιτυχοῦσι καὶ μικροῖς γυμνάζωμεν ἑαυτούς , ἐθίζοντες μή τε κουρεῖ μή τε γναφεῖ κατὰ δυσωπίαν χρῆσθαι μη δὲ καταλύειν ·
ἐν φαύλῳ πανδοκείῳ , βελτίονος παρόντος , ὅτι πολλάκις ὁ πανδοκεὺς ἠσπάσαθ ἡμᾶς 0 ·
ἀλλ ἔθους ἕνεκα , κ ἂν ᾖ παρὰ μικρόν , αἱρεῖσθαι τὸ βέλτιον 0 ·
ὥσπερ οἱ Πυθαγορικοὶ παρεφύλαττον ἀεὶ μηδέποτε τῷ δεξιῷ μηρῷ τὸν εὐώνυμον ἐπιτιθέναι , μη δὲ τὸν ἄρτιον ἀντὶ τοῦ περιττοῦ λαβεῖν , τῶν ἄλλων ἐπ ἴσης ἐχόντων .
ἐθιστέον δέ , καὶ θυσίαν ποιούμενον ἢ γάμον ἤ τινα ἄλλην τοιαύτην ὑποδοχὴν μὴ τὸν ἀσπασάμενον καλεῖν ἢ προσδραμόντα μᾶλλον ἢ τὸν εὔνουν καὶ χρηστόν 0 ·
ὁ γὰρ οὕτως ἐθισθεὶς καὶ ἀσκήσας δυσάλωτος ἔσται , μᾶλλον δ ὅλως ἀνεπιχείρητος ἐν τοῖς μείζοσι 0 .
περὶ μὲν οὖν ἀσκήσεως ἱκανὰ καὶ ταῦτα 0 ·
τῶν δὲ χρησίμων ἐπιλογισμῶν πρῶτός ἐστιν ὁ διδάσκων καὶ ὑπομιμνήσκων , ὅτι πᾶσι μὲν τοῖς πάθεσιν ἀκολουθεῖ καὶ τοῖς νοσήμασιν ἃ φεύγειν δι αὐτῶν δοκοῦμεν , ἀδοξίαι φιλοδοξίαις καὶ λῦπαι φιληδονίαις καὶ πόνοι μαλακίαις καὶ φιλονικίαις ἧτται καὶ καταδίκαι ·
τῇ δὲ δυσωπίᾳ συμβέβηκεν ἀτεχνῶς φευγούσῃ καπνὸν ἀδοξίας εἰς πῦρ ἐμβάλλειν ἑαυτήν .
αἰσχυνόμενοι γὰρ ἀντιλέγειν τοῖς ἀγνωμόνως δυσωποῦσιν ὕστερον δυσωποῦνται τοὺς δικαίως ἐγκαλοῦντας , καὶ δεδιότες μέμψιν ἐλαφρὰν πολλάκις αἰσχύνην ὁμολογουμένην ὑπομένουσι .
καὶ γὰρ αἰτοῦντος ἀργύριον φίλου δυσωπηθέντες ἀντειπεῖν οὐκ ἔχοντες , ἀσχημονοῦσι μετ ὀλίγον ἐξελεγχόμενοι καὶ βοηθήσειν ὁμολογήσαντες ἐνίοις δίκην ἔχουσιν , εἶτα τοὺς ἑτέρους διατραπέντες ἀποκρύπτονται καὶ δραπετεύουσι .
πολλοὺς δὲ καὶ περὶ γάμου θυγατρὸς ἢ ἀδελφῆς εἰς ὁμολογίαν ἀλυσιτελῆ κατακλείσασα δυσωπία ψεύδεσθαι πάλιν ἀναγκάζει μετατιθεμένους .
ὁ μὲν γὰρ εἰπών , ὅτι πάντες οἱ τὴν Ἀσίαν κατοικοῦντες ἑνὶ δουλεύουσιν ἀνθρώπῳ διὰ τὸ μὴ δύνασθαι μίαν εἰπεῖν τὴν οὐ συλλαβήν , οὐκ ἐσπούδασεν ἀλλ ἔσκωψε ·
τοῖς δὲ δυσωπουμένοις , κ ἂν μηδὲν εἴπωσιν , ἔξεστιν ὀφρῦν ἐπάρασι μόνον ἢ κάτω κύψασι πολλὰς ἀβουλήτους καὶ ἀτόπους ὑπουργίας διαφυγεῖν .
τὴν γὰρ σιωπὴν ὁ μὲν Εὐριπίδης φησὶ τοῖς σοφοῖς ἀπόκρισιν εἶναι ·
κινδυνεύομεν δὲ μᾶλλον αὐτῆς δεῖσθαι πρὸς τοὺς ἀγνώμονας ·
ἐπεὶ τοὺς 0 .
χαρίεντας ἔστι καὶ παρηγορῆσαι ·
καὶ πρόχειρά γε δεῖ καὶ συχνὰ τῶν ἐπιφανῶν καὶ ἀγαθῶν ἀνδρῶν ἔχειν ἀποφθέγματα καὶ μνημονεύειν πρὸς τοὺς δυσωποῦντας ·
οἷον τὸ Φωκίωνος πρὸς Ἀντίπατρον οὐ δύνασαί μοι καὶ φίλῳ χρῆσθαι καὶ κόλακι καὶ πρὸς τοὺς Ἀθηναίους ἐπιδοῦναι κελεύοντας αὐτὸν ἐν ἑορτῇ καὶ κροτοῦντας αἰσχύνομαι εἶπεν ὑμῖν μὲν ἐπιδιδοὺς τούτῳ δὲ μὴ ἀποδιδούς Καλλικλέα δείξας τὸν δανειστήν ·
πενίαν γὰρ οὐχ ὁμολογεῖν αἰσχρὸν ὡς Θουκυδίδης φησὶν ἀλλ ἔργῳ μὴ διαφεύγειν αἴσχιον ὁ δ ἀβελτερίᾳ καὶ μαλακίᾳ πρὸς τὸν αἰτοῦντα δυσωπούμενος εἰπεῖν οὐκ ἔστ ἐν ἄντροις λευκός , ὦ ξέν , ἄργυρος 0 1 ·
εἶθ ὥσπερ ἐνέχυρον προέμενος 0 ;
τὴν ἐπαγγελίαν , αἰδοῦς ἀχαλκεύτοισιν ἔζευκται πέδαις .
ὁ δὲ Περσαῖος ἀργύριόν τινι τῶν γνωρίμων δανείζων δι ἀγορᾶς καὶ τραπέζης ἐποιεῖτο τὸ συμβόλαιον μεμνημένος δηλονότι τοῦ Ἡσιόδου λέγοντος ;
καί τε κασιγνήτῳ γελάσας ἐπὶ μάρτυρα θέσθαι .
θαυμάσαντος δ ἐκείνου καὶ εἰπόντος οὕτως , ὦ Περσαῖε , νομικῶς 0 ;
ναί εἶπεν ἵνα φιλικῶς ἀπολάβω καὶ μὴ νομικῶς ἀπαιτήσω πολλοὶ γὰρ ἐν ἀρχῇ διὰ δυσωπίαν προέμενοι τὸ πιστόν , ὕστερον ἐχρήσαντο τοῖς νομίμοις μετ ἔχθρας .
πάλιν ὁ Πλάτων Ἑλίκωνι τῷ Κυζικηνῷ διδοὺς πρὸς Διονύσιον ἐπιστολὴν ἐπῄνεσεν αὐτὸν ὡς ἐπιεικῆ καὶ μέτριον , εἶτα προσέγραψε τῇ ἐπιστολῇ τελευτώσῃ γράφω δέ σοι ταῦτα περὶ ἀνθρώπου , ζῴου φύσει εὐμεταβόλου Ξενοκράτης δὲ καίπερ αὐστηρὸς ὢν τὸν τρόπον ὅμως ὑπὸ δυσωπίας ἐκάμφθη , καὶ συνέστησε Πολυσπέρχοντι δι ἐπιστολῆς ἄνθρωπον οὐ χρηστόν , ὡς τὸ ἔργον ἔδειξε ·
δεξιωσαμένου δ αὐτὸν τοῦ Μακεδόνος καὶ πυθομένου μή τινος ἔχοι χρείαν , ᾔτησε τάλαντον ·
ὁ δ ἐκείνῳ μὲν ἔδωκε Ξενοκράτει δ ἔγραψε , παραινῶν ἐπιμελέστερον τὸ λοιπὸν ἐξετάζειν οὓς συνίστησιν .
ὁ μὲν οὖν Ξενοκράτης ἠγνόησεν , ἡμεῖς δὲ καὶ πάνυ πολλάκις ἐπιστάμενοι τοὺς πονηροὺς καὶ γράμματα καὶ χρήματα προϊέμεθα , βλάπτοντες ἑαυτούς , οὐ μεθ ἡδονῆς ὥσπερ οἱ ταῖς ἑταίραις χαριζόμενοι καὶ τοῖς κόλαξιν , ἀλλὰ δυσχεραίνοντες καὶ βαρυνόμενοι τὴν ἀναίδειαν ἀνατρέπουσαν ἡμῶν καὶ καταβιαζομένην τὸν λογισμόν 0 .
εἰ γὰρ πρὸς ἄλλο τι καὶ πρὸς τοὺς δυσωποῦντας ἔξεστιν εἰπεῖν τὸ μανθάνω μὲν οἷα δρᾶν μέλλω κακά τὰ ψευδῆ μαρτυρῶν ἢ τὰ μὴ δίκαια κρίνων ἢ τὰ μὴ συμφέροντα χειροτονῶν ἢ δανειζόμενος ὑπὲρ τοῦ μὴ ἀποδώσοντος .
διὸ τῶν παθῶν μάλιστα τῷ δυσωπεῖσθαι τὸ μετανοεῖν οὐχ ὕστερον , ἀλλ εὐθὺς ἐν οἷς πράττει πάρεστι 0 ·
καὶ γὰρ διδόντες ἀχθόμεθα καὶ μαρτυροῦντες αἰσχυνόμεθα καὶ συνηγοροῦντες ἀδοξοῦμεν καὶ μὴ παρέχοντες ἐλεγχόμεθα .
πολλὰ γὰρ ὑπ ἀσθενείας τοῦ ἀντιλέγειν καὶ τῶν ἀδυνάτων ἡμῖν ὑπισχνούμεθα τοῖς λιπαροῦσιν ὡς συστάσεις ἐν αὐλαῖς καὶ πρὸς ἡγεμόνας ἐντεύξεις , μὴ βουλόμενοι μη δ εὐτονοῦντες εἰπεῖν οὐκ οἶδεν ἡμᾶς ὁ βασιλεύς , ἀλλ ἑτέρους ὅρα μᾶλλον , ὡς Λύσανδρος Ἀγησιλάῳ προσκεκρουκὼς ἀξιούμενος δὲ μέγιστον δύνασθαι παρ αὐτῷ διὰ τὴν δόξαν , οὐκ ᾐσχύνετο παραιτεῖσθαι τοὺς ἐντυγχάνοντας , ἀπιέναι πρὸς ἑτέρους κελεύων καὶ πειρᾶσθαι τῶν μᾶλλον αὐτοῦ παρὰ τῷ βασιλεῖ δυναμένων .
οὐ γὰρ αἰσχρὸν τὸ μὴ πάντα δύνασθαι 0 ·
τὸ δὲ μὴ δυναμένους ἢ μὴ πεφυκότας ἀναδέχεσθαι τὰ τοιαῦτα καὶ παραβιάζεσθαι , πρὸς τῷ αἰσχρῷ καὶ λυπηρότατόν ἐστιν .
ἀπ ἄλλης δ ἀρχῆς ·
τὰ μὲν μέτρια καὶ πρέποντα δεῖ προθύμως ὑπουργεῖν τοῖς ἀξιοῦσι , μὴ δυσωπουμένους ἀλλ ἑκόντας ·
ἐν δὲ τοῖς βλαβεροῖς καὶ ἀτόποις τὸ τοῦ Ζήνωνος ἀεὶ πρόχειρον ἔχειν , ὃς ἀπαντήσας τινὶ νεανίσκῳ τῶν συνήθων παρὰ τὸ τεῖχος ἡσυχῆ βαδίζοντι , καὶ πυθόμενος ὅτι φεύγει φίλον ἀξιοῦντα μαρτυρεῖν αὐτῷ τὰ ψευδῆ τί λέγεις φησὶν ἀβέλτερε 0 ;
σὲ μὲν ἐκεῖνος ἀγνωμονῶν καὶ ἀδικῶν οὐ δέδιεν οὐ δ αἰσχύνεται , σὺ δ ἐκεῖνον ὑπὲρ τῶν δικαίων οὐ θαρρεῖς ὑποστῆναι ;
τὸ δὲ τοὺς ἀναιδῶς καὶ ἀδυσωπήτως ἐνοχλοῦντας ἀποτρίβεσθαι τῷ ἀδυσωπήτῳ καὶ μὴ χαρίζεσθαι τὰ αἰσχρὰ τοῖς ἀναισχύντοις αἰσχυνόμενον , ὀρθῶς καὶ δικαίως γιγνόμενόν ἐστιν ὑπὸ τῶν νοῦν ἐχόντων .
ἔτι τοίνυν τῶν δυσωπούντων τοῖς μὲν ἀδόξοις καὶ ταπεινοῖς καὶ μηδενὸς ἀξίοις οὐ μέγ ἔργον ἀντισχεῖν , ἀλλὰ καὶ μετὰ γέλωτος ἔνιοι καὶ σκώμματος ἐκκλίνουσι τοὺς τοιούτους ὡς Θεόκριτος , δυεῖν παρ αὐτοῦ ἐν βαλανείῳ στλεγγίδα κιχραμένων , τοῦ μὲν ξένου τοῦ δὲ γνωρίμου κλέπτου , μετὰ παιδιᾶς ἀμφοτέρους διεκρούσατ εἰπών σὲ μὲν οὐκ οἶδα σὲ δ οἶδα Λυσιμάχη δ Ἀθήνησιν , ἡ τῆς Πολιάδος 0 1 2 ;
ἱέρεια , τῶν τὰ ἱερὰ προσαγαγόντων ὀρεωκόμων ἐγχέαι κελευόντων , ἀλλ ὀκνῶ εἶπε μὴ καὶ τοῦτο πάτριον γένηται καὶ Ἀντίγονος πρός τινα νεανίσκον , γεγονότα μὲν ἐκ λοχαγοῦ χαρίεντος αὐτὸν δ ἄτολμον ὄντα καὶ μαλακὸν ἀξιοῦντα δὲ προαχθῆναι , παρ ἐμοί φησὶν ὦ μειράκιον , ἀνδραγαθίας εἰσὶν οὐ πατραγαθίας τιμαί 0 .
καὶ μὴν ἐάνπερ ὁ δυσωπῶν ἔνδοξος καὶ δυνατὸς ʽ οἳ δὴ μάλιστα δυσπαραίτητοι καὶ δυσαπότριπτοι περὶ τὰς κρίσεις καὶ τὰς χειροτονίας ἐντυγχάνοντὲς εἰσιν , ὃ μὲν ἔπραξεν ὁ Κάτων νέος ὢν ἔτι πρὸς Κάτλον , οὐκ ἄν τινι φανείη ῥᾴδιον ἴσως οὐ δ ἀναγκαῖον .
ὁ γὰρ Κάτλος ἦν μὲν ἐν ἀξιώματι τῶν Ῥωμαίων μεγίστῳ καὶ τότε τὴν τιμητικὴν ἀρχὴν εἶχεν ἀνέβη δὲ πρὸς τὸν Κάτωνα τεταγμένον ἐπὶ τοῦ δημοσίου ταμιείου παραιτησόμενός τινα τῶν ἐζημιωμένων ὑπ αὐτοῦ , καὶ λιπαρὴς ἐγίγνετο ταῖς δεήσεσι προσβιαζόμενος ·
ἄχρι οὗ δυσανασχετήσας ἐκεῖνος αἰσχρόν ἐστιν ἔφη Κάτλε , σὲ τὸν τιμητὴν ἀπαλλαγῆναι μὴ βουλόμενον ἐντεῦθεν ὑπὸ τῶν ἐμῶν ὑπηρετῶν ἕλκεσθαι ·
καὶ ὁ Κάτλος αἰσχυνθείς , πρὸς ὀργὴν ἀπῆλθε .